A Bizottság 2514/78/EGK rendelete
(1978. október 26.)
a harmadik országokban folyó vetőmag-szaporításra vonatkozó szerződések tagállami bejegyzéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb az 1346/78/EGK rendelettel [1] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [2] és különösen annak 3a. cikke (4) bekezdésére és 9. cikkére,
mivel a 2358/71/EGK rendelet előírja, hogy a harmadik országok magszaporításra vonatkozó szerződéseinek a tagállamok szervei által történő bejegyzése kötelező lehet; mivel ezt a lehetőséget azon fajok esetében ajánlatos használni, amelyek fontos szerepet játszanak a közösségi piac ellátásában; mivel az e követelménynek megfelelő fajok listáját össze kell állítani;
mivel e szerződések több egymás után következő betakarításra érvényesek; mivel ennek megfelelően a rendszer ésszerű alkalmazása érdekében elő kell írni az e rendszer hatálybalépését megelőzően megkötött, későbbi betakarításokra vonatkozó szerződések bejegyzését;
mivel a 2358/71/EGK rendelet előírja, hogy a harmadik országokban folyó vetőmag-szaporításra vonatkozó szerződéseket pontosan meg kell határozni; mivel azt is elő kell írni, hogy a Közösség területén letelepedett vagy székhellyel rendelkező szerződő félnek a szerződés bejegyzésekor meg kell adnia bizonyos adatokat;
mivel a tagállamok feladata e szerződések bejegyzési rendszerének megszervezése, és kívánatos, hogy a tagállamok e célra egy testületet jelöljenek ki;
mivel a Bizottságot értesíteni kell a szerződésekben szereplő adatokról, hogy lehetősége legyen a piac fejlődésének nyomon követésére és a közösségi piac irányítására;
mivel az e rendeletben előírt intézkedések összhangban vannak a Vetőmagpiaci Irányítóbizottság véleményével,
ELFOGADTA EZT A RENDELETET:
1. cikk
A harmadik országok a mellékletben felsorolt fajokkal vagy fajtacsoportokkal kapcsolatos azon vetőmag-szaporításra vonatkozó szerződéseit, amelyeket 1979. február 1-jétől kezdődően vagy ezen időpont előtt kötöttek meg az 1980. június 1-jétől kezdődően betakarítandó vetőmagokra vonatkozóan, az e rendelet rendelkezései szerint kell bejegyezni.
2. cikk
E rendelet alkalmazásában: "harmadik országokban folyó vetőmag-szaporításra vonatkozó szerződés" egy, a Közösségben letelepedett vagy székhellyel rendelkező fél és egy, a Közösségi vetőmag-termelési egyenértékűségre jogosult, harmadik országban letelepedett vagy székhellyel rendelkező fél között írásban megkötött szerződést jelent, amely által az utóbbi fél vállalja a magszaporítást, vagy az előbbi fél felelősségére magszaporításról intézkedik a vetőmag részben vagy egészben a Közösség területére történő behozatala céljából.
3. cikk
Az 1. cikkben meghatározott szerződés bejegyzéséhez a Közösség területén letelepedett vagy székhellyel rendelkező szerződő félnek legalább a következő adatokat kell benyújtania a 4. cikkben említett testületnek:
a) az ország nevét, ahol a vetőmag-szaporítást végrehajtják;
b) a vetőmagok faját és fajtáját;
c) a szaporításra szánt vetőmagok mennyiségét, eredetét és kategóriáját;
d) a szerződés által érintett gazdasági éveket, a Közösség területére előreláthatóan behozatalra kerülő mennyiségeket, a szállítás tervezett időszakait.
4. cikk
A tagállamoknak be kell vezetniük az 1. cikkben említett szerződések bejegyzési rendszerét. E célból ki kell jelölniük a bejegyzésért felelős szervet, és 1979. február 1-je előtt értesíteniük kell a Bizottságot e testületek nevéről és címéről.
5. cikk
(1) A Közösség területén letelepedett vagy székhellyel rendelkező szerződő félnek az egyes fajok vagy fajtacsoportok esetében a mellékletben rögzített határidő lejárta előtt azon tagállam területén kell az illetékes hatósággal a szerződést bejegyezetni, amelynek a területén működik.
(2) A 3. cikkben említett adatoknak a szerződés bejegyzését követő bármely módosítását a módosítást követő 30 napon belül be kell jelenteni.
6. cikk
A tagállamnak évente, a mellékletben rögzített határidők lejárta után legfeljebb 30 nappal továbbítania kell a Bizottság részére az egyes gazdasági évekre vonatkozóan a következő adatokat: a mellékletben felsorolt fajok vagy fajtacsoportok és az egyes érintett harmadik országok esetében a szaporításból származó, a Közösség területére előreláthatóan behozatalra kerülő vetőmagok mennyiségére vonatkozó adatokat.
7. cikk
Ez a rendelet 1978. november 15-én lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1978. október 26-án.